

Gulbenes 3.pirmsskolas izglītības iestādes “Auseklītis”

Attīstības plāns 2024.-2026.gadam

Izglītības iestādes attīstības plāna 2024.-2026.gadam izstrādē

ņemti vērā nacionāla un reģionāla mēroga un novada attīstības plānošanas dokumenti,

tajos noteiktie mērķi un prioritātes izglītības jomā un pirmsskolas darba analīze

|  |  |
| --- | --- |
| **STRATĒĢISKĀS ATTĪSTĪBAS NOSTĀDNES** | |
| **Politikas plānošanas dokuments** | **Politikas plānošanas dokumenta mērķi un prioritātes izglītības jomā** |
| Latvijas Nacionālais attīstības plāns 2021.– 2027. gadam | Veicināt sabiedrības paradumu maiņu, tiecoties uz augstāku dzīves kvalitāti, zinošāku sabiedrību, gudrāku uzņēmējdarbību un lielāku atbildību par vides kvalitāti Latvijā. |
| Izglītības attīstības pamatnostādnes 2021.-2027. gadam | Individualizēta un personalizēta pieeja izglītībai, kas ietver iespējas plānot individuālus mācīšanās un pašattīstības ceļus, kā arī aktīvu tehnoloģiju izmantošanu šo individualizēto risinājumu nodrošināšanā. Izglītības iestāžu lomas transformācija, kuras ietvaros izglītības iestādes kļūst par “organizācijām, kas mācās” un piedāvā daudzveidīgas mācību vides un metodes daudzveidīgām auditorijām. |
| Vidzemes plānošanas reģiona ilgtspējīgas attīstības stratēģija | Ir pieejama kvalitatīva un daudzpusīga izglītība. Mazinājušies šķēršļi izglītības pieejamībai. Izglītības process balstās uz inovatīvām mācību metodēm. |
| Gulbenes novada izglītības attīstības plāns 2021.-2025. gadam | Prioritārie rīcības virzieni izglītības attīstībai Gulbenes novadā 2021.-2025. gadam:   1. Pilnveidota satura un pieejas īstenošana; 2. Atbalsta sistēmas izglītojamajiem un ģimenei pilnveidošana; 3. Pievilcīga pedagoga darba vides veidošana; 4. Piedāvājuma un infrastruktūras sakārtošana izglītības pieejamības pilnveidei. |

**IZGLĪTĪBAS IESTĀDES VISPĀRĪGS RAKSTUROJUMS**

Reģistrācijas Nr. 4401901930, adrese: Nākotnes iela – 4, Gulbene, Gulbenes novads, LV-4401, e-pasts: pirmsskola3@gulbene.edu.lv, mājas lapawww.auseklitis.eu, Facebook lapa Gulbenes 3.PII “Auseklītis”.

Gulbenes 3. pirmsskolas izglītības iestāde “Auseklītis” ir Gulbenes novada pašvaldības dibināta un pakļautībā esoša izglītības iestāde. Izglītības iestādē ir licencētas un tiek īstenotas:

* pirmsskolas izglītības programma 01011111;
* speciālās izglītības programmu izglītojamajiem ar valodas traucējumiem 01015511;
* speciālās pirmsskolas izglītības programmu izglītojamajiem ar jauktiem attīstības traucējumiem 01015611;
* speciālās pirmsskolas izglītības programmu izglītojamajiem ar garīgās attīstības traucējumiem 01015811. (1.pielikums).

Izglītības iestāde pirmsskolas izglītības procesa nodrošināšanai izmanto ēku un zemi adresē: Nākotnes iela – 4, Gulbene, Gulbenes novads, LV-4401 un zemi: Nākotnes iela – 2, Gulbene, Gulbenes novads, LV-4401.

Pirmsskolas izglītības iestādē strādā 25 pedagogi ar atbilstošu augstāko pedagoģisko izglītību, 4 skolotājas iegūst atbilstošu izglītību LU Madonas, Alūksnes, Cēsu filiālēs. Pirmsskolas administrācijā strādā vadītāja, vadītāja vietnieks izglītības jomā un pirmsskolas izglītības metodiķis. Pirmsskolā strādā 25 tehniskie darbinieki. Atbalsta personāla pienākumus veic 2 logopēdi, 1 speciālās izglītības skolotājs, 5 asistenti izglītojamajiem ar dažādiem attīstības traucējumiem, 1 sertificēts bērnu masieris un 1 Gulbenes novada Izglītības pārvaldes psihologs.

Pirmsskolas metodisko darbu koordinē metodiskā padome. Izglītības iestādē darbojas pedagoģiskā padome, iestādes padome.

Iestādē ieviesta eksperimentālā mācību sistēma augstāku mācību sasniegumu sekmēšanai bērniem no 5 gadu vecuma. Iestādē darbojas biedrība “Mēs Auseklītim”. Iestādes bērniem iespējams saņemt atbalstu Dabas vides estētikas radošajās nodarbībās, Montesori mācību metodes nodarbībās un nodarbībās silto smilšu iekārtā Warmsandbox. Sniedzam atbalstu bērna funkcionālo spēju izvērtēšanu ar Minhenes funkcionālās attīstības diagnostikas metodi. Iestādē ir nodrošināta interešu izglītības īstenošana. Pedagogiem iespējams apgūt iestādes izstrādātās un realizētās profesionālo kompetenču pilnveides programmas.

Izglītības iestāde ir plaša un gaiša. Lai bērni un darbinieki justos labi, ir radīta droša un sakārtota darba un mācību vide, tā tiek regulāri uzlabota, atjaunota un reorganizēta, ir nodrošināta iespēja apmeklēt izglītības iestādi arī personām ar kustību traucējumiem.

# GULBENES 3.PIRMSSKOLAS IZGLĪTĪBAS IESTĀDES “AUSEKLĪTIS” ATTĪSTĪBAS PLĀNA 2020.-2023.GADAM IZVĒRTĒJUMS

|  |  |
| --- | --- |
| Pirmsskolas darbības pamatjomas | Sasniegtie rezultāti |
| Mācību saturs | Pirmsskolas skolotāji pārzina pirmsskolas izglītības satura īstenošanas mērķus, uzdevumus, mācību saturu, mācību satura apguves norisi, mācību sasniegumu vērtēšanas formas un metodiskos paņēmienus. Pēctecīgi plāno mācību procesu, mācību satura apguves norisi un plānotos bērnam sasniedzamos rezultātus atbilstoši bērnu izglītības posmiem. |
| Mācīšana un mācīšanās | Ir nodrošināta vienota pirmsskolas mācību sasniegumu vērtēšanas kārtība.  Tiek veikti kvalitatīvi un savlaicīgi ieraksti elektroniskajā žurnālā E-klase, par sasniedzamajiem rezultātiem mācību jomās un caurviju prasmēs. Mācību procesa īstenošanai tik pielietotas daudzveidīgas digitālās ierīces un digitālie mācību līdzekļi. Ir pielietotas efektīvas mācību metodes bērnu patstāvības, pētniecisko un radošo prasmju veicināšanai. |
| Sadarbība ar ģimeni | Pilnveidota atbalsta komandas sadarbība ar iekļauto bērnu vecākiem. Sekmēta vecāku/bērnu likumisko pārstāvju lēmumu pieņemšana un līdzdarbošanās, kas saistīta ar viņu bērnu attīstību, mācīšanos un labizjūtu. |
| Atbalsts izglītojamajam | Pilnveidota atbalsta sistēma bērniem ar speciālām vajadzībām (vides un mācību pielāgojumi bērnu vajadzībām).  Tiek pielietotas alternatīvas mācību metodes personības veidošanā. |
| Pirmsskolas vide | Pirmsskolas skolotāju, bērnu un vecāku sadarbība pozitīvas gaisotnes nodrošināšanā pirmsskolā.  Pilnveidota pirmsskolas fiziskā vide.  Uzlabots pirmsskolas telpu drošības, funkcionalitātes un estētiskais noformējums.  Labiekārtota pirmsskolas ārējā infrastruktūra mūsdienīgai bērnu mācību un rotaļu darbības nodrošināšanai. |
| Pirmsskolas resursi | Ir labs iekārtu un materiāltehnisko resursu nodrošinājums.  Tiek nodrošināta pirmsskolas darbinieku profesionālās kompetences paaugstināšana. |

# 

# IESTĀDES MISIJA, IESTĀDES VĪZIJA, IESTĀDES VĒRTĪBAS

**Vīzija:** zinātkārs, dzīvespriecīgs, ieinteresēts bērns, kas darbojas ar prieku un aizrautību, izpaužas radoši, gūst pieredzi par sevi un citiem, izzina apkārtējo pasauli un tās mijiedarbību.

**Misija:** nodrošināt katram bērnam piemērotu mācību veidu un metodes, pozitīvā, labvēlīgā vidē.

**Vērtības:** līdzcietība, savaldība, tolerance, drosme.

**Pirmsskolas audzināšanas mērķis:** nodrošināt iespēju katram izglītojamam kļūt par krietnu, tikumisku un atbildīgu personību sabiedrībā, veicināt izglītojamā izpratni par vērtībām un tikumiem, sekmējot to iedzīvināšanu, bagātināt kultūrvēsturisko pieredzi, stiprināt piederību un lojalitāti Latvijas valstij.

# AUDZINĀŠANAS DARBA PRIORITĀRIE UZDEVUMI

1. Līdzcietība. Izglītojamais veido cieņpilnas attiecības ar citiem cilvēkiem, sadarbojas, mācās uzklausīt dažādus viedokļus, iejūtas cita pārdzīvojumos un sniedz atbalstu.
2. Savaldība. Izglītojamais ir personība ar pašapziņu, kurš apzinās savas emocijas, vēlmes, intereses. Mācās kontrolēt un vadīt savu uzvedību un emocijas.
3. Tolerance. Izglītojamais ieklausās, mācās izprast un respektēt citu cilvēku atšķirības un vajadzības. Izglītojamais ir atbildīgs sabiedrības loceklis, kurš apgūst prasmes iesaistīties daudzveidīgā sabiedriskajā darbībā un veido priekšstatus par pilsoniskās līdzdalības iespējām. Veido izpratni par savām un citu tiesībām, pienākumiem un to ievērošanu, veido tolerantu attieksmi pret citādo sev līdzās.
4. Drosme. Izglītojamais uzņemas iniciatīvu, ir mērķtiecīgs, izlēmīgs un neatlaidīgs. Ieklausās, vēro un novērtē situāciju, cieņpilni rīkojas.

# IZGLĪTĪBAS IESTĀDES PRIORITĀRIE RĪCĪBAS VIRZIENI, UZDEVUMI UN SASNIEDZAMIE REZULTĀTI

# 2024.-2026.GADAM

|  |  |  |  |
| --- | --- | --- | --- |
| **Rīcības virziens: Pilnveidotā satura un pieejas īstenošana** | | | |
| **Uzdevums:** Sekmēt izglītojamajiem caurviju prasmes mācību un audzināšanas darbā | | | |
| **Pasākums** | **Kvalitatīvais un kvantitatīvais sasniedzamais rezultāts** | **Atbildīgais** | **Izpildes laiks** |
| Interaktīvu digitālo materiālu izstrāde un apkopošana par dažādām tēmām saistībā ar  pirmsskolas mācību programmu | Kvantitatīvie rezultāti:  1. Pedagogu izstrādāti un Google diskā apkopoti digitālie mācību materiāli valodas un matemātikas mācību jomām  2. Izglītojamais pedagoga pārraudzībā noteiktam mērķim izmanto dažādas digitālas ierīces informācijas iegūšanai un mācīšanās mērķu sasniegšanai.  3. Izglītojamais lieto digitālās ierīces efektīvai saziņai un sadarbībai, pirmsskola iesaistās eTwinning projektos  Kvalitatīvais rezultāts:  Bērns apguvis un ievēro pieejamo digitālo ierīču lietošanas noteikumus | Tehnoloģiju mentors  Vadītāja | 2025.-2026.  2024.-2026.  2025.-2026.  2024.-2026. |
| Koordinēta plānošana pašvadības, kritiskās domāšanas un problēmu risināšanas caurviju prasmju veicināšanai izglītojamajiem | Kvantitatīvie rezultāti:  1. Izveidota un Google diskā kopīgota “ideju banka”. Pedagogi apkopo savas, izglītojamo un vecāku radošas un inovatīvas metodes, idejas jēgpilna izglītības procesa nodrošināšanai  2. Nodrošināta izglītojamo pašvadītas mācīšanās iespējas, atbilstoši iekārtota izglītošanās vide  Kvalitatīvie rezultāti:  1. Uzlabotas izglītojamā prasmes domāt par savu mācīšanos, veidot savai izpratnei atbilstošas mācīšanās stratēģijas  2. Izglītojamie izprot problēmrisināšanas veidus un atbildīgi risina problēmsituācijas | Grupu skolotājas  Vadītājas vietniece izglītības jomā,  Pirmsskolas izglītības metodiķis | 2025.-2026.  2024.-2026.  2024.-2026.  2024.-2026. |
| Tiek nodrošināta mācību procesa daudzveidība | Kvantitatīvais rezultāts:  Tiek izmantots vietējās kopienas piedāvājums mācību satura apguvei.  Kvalitatīvais rezultāts:  Uzlabojas izglītojamo mācību sniegums | Pirmsskolas izglītības metodiķis | 2024.-2026. |
| **Rīcības virziens: Atbalsta sistēmas pedagogam, izglītojamajam un ģimenei pilnveidošana** | | | |
| Uzdevums: Sekmēt visu līmeņu sadarbību un dalītu atbildību izglītības mērķu sasniegšanai | | | |
| **Pasākums** | **Kvalitatīvais un kvantitatīvais sasniedzamais rezultāts** | **Atbildīgais** | **Izpildes laiks** |
| Stiprināta sadarbība ar iestādes dibinātāju izglītojamā  izaugsmei | Kvantitatīvie rezultāti:  1. Ir nodrošināts atbilstošs atbalsta personāls iekļautajiem bērniem  2. Licenzēta speciālās izglītības programma 01015911 izglītojamajiem ar smagiem garīgās attīstības traucējumiem vai vairākiem smagiem attīstības traucējumiem  3. Iesaistīšanās ERASMUS + projektos un brīvprātīgo uzņemšana pirmsskolā  Kvalitatīvais rezultāts:  Uzlabojas izglītojamo mācību sniegums, bērns mācās atbilstoši savām spējām | Vadītāja  Vadītājas vietniece izglītības jomā,  Pirmsskolas izglītības metodiķis | 2024.-2026.  2024.  2024.-2026.  2024.-2026. |
| Veicināta vecāku iesaiste un  atbalsts izglītības mērķu  sasniegšanai | Kvantitatīvie rezultāti:  1. Pirmsskola sniedz atbalstu ikviena izglītojamā vecākiem izglītošanas un audzināšanas jautājumos  2. Regulāri veiktas vecāku aptaujas par izglītības procesa aktualitātēm.  3. Tiek apzinātas vecākiem aktuālās tēmas un plānota tālākā rīcība pirmsskolas un vecāku sadarbības pilnveidei  Kvalitatīvie rezultāti:  1. Ir veicināta ģimenes līdzdalība un sadarbība izglītojamā mācību procesā  2. Izglītības iestāde nodrošina savlaicīgu, kvalitatīvu un regulāru informācijas apmaiņu | Vadītāja  Vadītājas vietniece izglītības jomā,  Pirmsskolas izglītības metodiķis | 2024.-2026.  2024.-2026.  2024.-2026.  2024.-2026.  2024.-2026. |
| Individualizēta  pedagoga  profesionālās  pilnveides  sistēmas izstrāde | Kvantitatīvie rezultāti:  1. Pedagogu profesionālās pilnveides programmu izveidē tiek ņemtas vērā skolotāju vajadzības  2. Izglītības iestādē tiek izstrādāta un īstenota pedagogu profesionālās pilnveides programma  3. Rotaļnodarbību vērošanā administrācija un  metodiskā padome izvērtē profesionālās pilnveides aktivitāšu ietekmi uz pedagoga ikdienas darbu  4. Pedagogu profesionālās pilnveides programmu izstrādē iesaistījušies pedagogi  5. Individualizēta atbalsta nodrošināšana jaunajiem un studējošiem pedagogiem  Kvalitatīvais rezultāts:  Sekmēts pedagogu sniegums profesionālajā darbībā | Vadītāja  Vadītājas vietniece izglītības jomā,  Pirmsskolas izglītības metodiķis | 2024.-2026.  2024.-2026.  2024.-2026.  2024.-2026.  2024.-2026.  2024.-2026. |
| **Rīcības virziens: Piedāvājuma un infrastruktūras sakārtošana izglītības pieejamības pilnveidei** | | | |
| **Uzdevums:** Uzlabot izglītības iestādes mācību vidi | | | |
| **Pasākums** | **Kvalitatīvais un kvantitatīvais sasniedzamais rezultāts** | **Atbildīgais** | **Izpildes laiks** |
| Izglītības iestādes āra vides labiekārtošana | Kvantitatīvie rezultāti:  1. Izveidota sporta zona un trīs rotaļu laukumi, atbilstoši izglītojamo vecumposmu attīstības vajadzībām  2. Izveidota atbalstoša, radoša mācību un aktīvas atpūtas vide izglītojamajiem  Kvalitatīvais rezultāts:  Sekmētas bērna fizisko aktivitāšu, izziņas un pašvadības iespējas | Vadītāja  Attīstības un projektu nodaļa  Īpašumu pārraudzības nodaļa | 2025.-2026  2025.-2026  2025.-2026 |
| Iestādes jumta un telpu remonts, modernizācija | Kvantitatīvie rezultāti:  1. Veikts kosmētiskais remonts 9 grupu telpās  2. Nomainīts pārklājums visām kāpnēm iekštelpās  3. Atjaunots jumta seguma klājs  Kvalitatīvais rezultāts:  Radīta droša un estētiski sakārtota vide izglītojamaja  m un personālam | Vadītāja  Attīstības un projektu nodaļa  Īpašumu pārraudzības nodaļa | 2025.-2026.  2025.-2026.  2024.-2026. |
| **Rīcības virziens:** **Pievilcīgas pedagoga darba vides veidošana** | | | |
| **Uzdevums:** Sekmēt sociālās vides apstākļu un savstarpējo attiecību kopumu, saziņas un komunikācijas labvēlīgu nodrošinājumu | | | |
| **Pasākums** | **Kvalitatīvais un kvantitatīvais sasniedzamais rezultāts** | **Atbildīgais** | **Izpildes laiks** |
| Labvēlīga mikroklimata veidošana | Kvantitatīvie rezultāti:  1. Uzturētas esošās iestādes tradīcijas (pateicības, sumināšana nozīmīgās dzīves jubilejās un pasākumi kopīgas pieredzes gūšanai, kolektīva saliedēšanai)  2. Izveidota ceļojošā balva- Auseklītis darbinieku pagodināšanai, izstrādāts nolikums  Kvalitatīvais rezultāts:  Pedagogs jūtas piederīgs, pieņemts un nozīmīgs kolektīvā | Vadītāja | 2024.-2026.  2024.  2024.-2026. |
| Atbalsta sniegšana pedagogiem izdegšanas riska mazināšanai | Kvantitatīvie rezultāti:  1. Apzinātas pedagogu vajadzības izdegšanas riska mazināšanai  2. Pārdomātas un sabalansētas slodzes, atbilstoši, iestādes vajadzībām  3. Izveidota sistēma atbalsta sniegšanai  Kvalitatīvais rezultāts:  Uzlabojusies pedagoga labizjūta un mikroklimats iestādē | Vadītāja | 2024.-2026.  2024.-2026.  2025.-2026.  2024.-2026. |
| **Rīcības virziens: Sadarbība ar citām iestādēm un institūcijām** | | | |
| **Uzdevums:** 1.Sekmēt sadarbību ar Gulbenes novada vidusskolas jauniešiem.  2. Pilnveidot sadarbības formas/ brīvprātīgo darbu ar Gulbenes novada sociālās aprūpes centra “Alejas” un “Dienas aprūpes centra un specializētajām darbnīcām” klientiem un darbiniekiem | | | |
| **Pasākums** | **Kvalitatīvais un kvantitatīvais sasniedzamais rezultāts** | **Atbildīgais** | **Izpildes laiks** |
| Jauniešu izglītošana projekta ietvaros darba vides izzināšanai pirmsskolā | Kvantitatīvais rezultāts:  Izglītības iestādē īstenots izglītošanas projekts  Kvalitatīvais rezultāts:  Efektīvi izmantojot izglītības iestādes, tiek koordinēts mērķtiecīgs izglītošanas piedāvājums jauniešiem | Vadītāja  Vadītājas vietniece izglītības jomā,  Pirmsskolas izglītības metodiķis | 2025.-2026.  2025.-2026. |
| Radošās darbnīcas, aktivitātes, brīvprātīgais darbs ar Gulbenes novada sociālās aprūpes centra “Alejas” un “Dienas aprūpes centra un specializēto darbnīcu” klientiem | Kvantitatīvais rezultāts:  Izglītības iestāde piedāvā daudzveidīgas aktivitātes un sadarbības formas Gulbenes novada sociālās aprūpes centra “Alejas” un “Dienas aprūpes centra un specializēto darbnīcu” klientiem  Kvalitatīvais rezultāts:  Veicināta personīgā izpratne par brīvprātīgā darba nozīmīgumu dažādām auditorijām, mazinot stereotipus un aizspriedumus | Vadītāja  Vadītājas vietniece izglītības jomā | 2024.-2026. |

Iestādes vadītāja Vija Pušķe

1.pielikums

Gulbenes 3.pirmsskolas izglītības iestādes “Auseklītis” attīstības plānam 2024.-2026.gadam

**Izglītojamo skaits un īstenotās izglītības programmas**

|  |  |  |  |  |  |  |  |
| --- | --- | --- | --- | --- | --- | --- | --- |
| **Izglītības programmas nosaukums** | **Izglītības**  **programmas**  **kods** | **Licence** | | **Izglītojamo skaits uz:** | | | |
| Nr. | Licencēšanas  datums | 2020./2021. mācību gada 01.09.2020. | 2021./2022. mācību gada 01.09.2021. | 2022./2023. mācību gada 01.09.2022. | **2023./2024. mācību gada 01.09.2023.** |
| Pirmsskolas izglītības programma | 01011111 | Nr. V-3533 | Licence izsniegta- 11.01.2011. | 240 | 246 | 241 | 201 |
| Speciālās izglītības programmu izglītojamajiem ar valodas traucējumiem | 01015511 | Nr. V-3534 | Licence izsniegta- 11.01.2011. | 21 | 14 | 7 | 8 |
| Speciālās pirmsskolas izglītības programmu izglītojamajiem ar jauktiem attīstības traucējumiem | 01015611 | Nr. V-10040 | Licence izsniegta- 29.06.2018. | 2 | 3 | 4 | 4 |
| Speciālās pirmsskolas izglītības programmu izglītojamajiem ar garīgās attīstības traucējumiem | 01015811 | Nr. V-10041 | Licence izsniegta- 29.06.2018. | - | - | - | 2 |
| Speciālās pirmsskolas izglītības programma izglītojamajiem ar somatiskām saslimšanām | 01015411 | Nr.V-10039 | Licence izsniegta- 29.06.2018. | - | - | - | - |